Handwerk: ’n Byenes van inspirasie(Foto: Met vergunning van Idees-tydskrif) Hierdie heuningkoek-inspirasiebord het plek vir al jou gunsteling-kunsprente en sal ŉ vaal muur sommer dadelik opkikker. Dit is ŉ maklike projek wat jy binne ŉ uur of wat kan afhandel, na gelang van hoeveel vorms jy sny en die versierwerk wat jy hiervoor aanpak. Wenk: Versier die kurkvorms met jou eie kunsprente, afdrukke van foto’s en bladgoud indien jy dit verkies. Plak die versierde vorms met sterk alkantplakband teen jou muur vas in ŉ uitleg van jou keuse. Idees het dié projek spesiaal vir Maroela Media se lesers beskikbaar gestel. Die artikel het oorspronklik in Idees se Maart/April 2020-uitgawe verskyn. Vul die vorm hieronder in om die projek in jou e-posbus te ontvang: